सामग्री: मुंबई इंडियन्स और किंग्स इलेवन पंजाब के ख़िलाड़ियों को भी और इस मैच को देखने वाले क्रिकेट फैन्स को भी. 

दो टीमों के बीच ऐसी कांटे की टक्कर कम ही देखने को मिली है. 

मैच टाई. सुपर ओवर टाई. और नतीजे के लिए दूसरी बार सुपर ओवर का मुक़ाबला. 

पंजाब के ख़िलाफ़ मुंबई टीम का पलड़ा भारी माना जा रहा था लेकिन पिछले मैच में  बैंगलोर के ख़िलाफ जीत की लय हासिल करने वाली पंजाब टीम ने मुंबई को कड़ी टक्कर दी और आखिरकार मैच अपने नाम कर लिया. 

समाप्त

भले ही जीत की दहलीज तक पहुंचने के लिए किंग्स इलेवन पंजाब को दो-दो सुपर ओवर खेलने पड़े. इस जीत के बाद पंजाब की टीम अंक तालिका में छठे नंबर पर आ गई है. 

मुंबई इंडियन्स ने रविवार को दुबई में खेले गए मैच में पहले बल्लेबाज़ी करते हुए 20 ओवर में छह विकेट पर 176 रन बनाए थे और पंजाब को 177 रन की चुनौती दी थी. 

पंजाब की टीम कप्तान केएल राहुल के 77 रनों की मदद से 20 ओवर में छह विकेट पर 176 रन ही बना सकी. मैच टाई रहा और नतीजे के लिए सुपर ओवर में टक्कर हुई. जहां पंजाब ने पहले खेलते हुए पांच रन बनाए और मुंबई के बल्लेबाज़ भी पांच ही रन बना सके. सुपर ओवर भी टाई हो गया. पहले सुपर ओवर में मुंबई के लिए जसप्रीत बुमराह और पंजाब के लिए मोहम्मद शमी ने गेंदबाज़ी की. 

ऐसे मिली पंजाब को जीत

दूसरी बार हुए सुपर ओवर में मुंबई के लिए बल्लेबाज़ी का मोर्चा केरोन पोलार्ड और हार्दिक पांड्या ने संभाला. पंजाब की ओर से क्रिस जोर्डन ने गेंदबाज़ी की. 

पहली दो गेंद पर दो रन बने. तीसरी गेंद पर पोलार्ड ने चौका जमा दिया. चौथी गेंद पर हार्दिक पांड्या रन आउट हो गए. पांचवीं गेंद पर पंजाब के खिलाड़ियों की अपील पर अंपायर ने पोलार्ड को आउट दे दिया लेकिन रिव्यू के बाद फैसला बदलना पड़ा. ओवर की आखिरी गेंद पर मयंक अग्रवाल ने छक्के के लिए जाती गेंद को रोक दिया और मुंबई को दो रन मिले. मुंबई के बल्लेबाज़ों ने 11 रन बनाए. 

पंजाब को जीत के लिए एक ओवर में 12 रन बनाने थे. ट्रेंट बोल्ट की पहली गेंद पर क्रिस गेल ने छक्का जड़ दिया. दूसरी गेंद पर गेल ने एक रन लिया. तीसरी और चौथी गेंद पर मयंक अग्रवाल ने चौका जमाकर पंजाब को जीत दिला दी. मैन ऑफ़ द मैच पंजाब के कप्तान केएल राहुल चुने गए.

आईपीएल-13 में रविवार को अबू धाबी में कोलकाता नाइट राइडर्स और सनराइज़र्स हैदराबाद का मैच भी टाई रहा. मैच का नतीजा सुपर ओवर से हुआ. जहां कोलकाता ने जीत...\nपिछली सामग्री को संक्षेप में निम्नानुसार किया जा सकता है:
ये ड्रामा. ये रोमांच. ये क्लाइमेक्स लंबे वक़्त याद रह जाएगा.